**Ministru kabineta noteikumu projekta „Grozījumi Ministru kabineta 2015. gada 25.augusta noteikumos Nr.492 „Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2015. gada 25. augusta noteikumu Nr.492 „Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā” (turpmāk – noteikumi Nr. 492) grozījumu mērķis ir precizēt kritērijus daļēju izdevumu segšanai 2020. gadā par apdrošināšanas prēmiju, lai valstī ārkārtējās situācijas laikā, kas izsludināta dēļ Covid-19 uzliesmojuma, lauksaimnieki varētu saimniecībās sekmīgi nodrošinātu riska pārvaldības pasākumus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir precizēt kritērijus daļēju izdevumu segšanai 2020. gadā par apdrošināšanas prēmiju, lai mazinātu COVID-19 negatīvo ietekmi uz saimniecībām.Kopš 2020. gada 12. marta Latvijā ir izsludināta ārkārtējā situācija saistībā ar Covid-19 uzliesmojumu. Arī citās pasaules valstīs ir noteikti ierobežojumi saistībā ar Covid-19 uzliesmojumu, un gan nacionāla mēroga, gan vietēja mēroga ierobežojumi negatīvi ietekmē arī lauksaimniekus. Lauksaimniekiem ir samazinājušies ienākumi, un ir sarežģījumi ar naudas plūsmu saimniecībā, jo:1) samazinājies pieprasījums pēc pārtikas precēm viesnīcu, restorānu un sabiedriskās ēdināšanas nozarē, jo līdz ar tūrisma kritumu samazinājies apmeklētāju skaits restorānos un kafejnīcās;2) izglītības iestāžu slēgšana saistībā ar ārkārtas situācijas izsludināšanu valstī radījusi problēmas gan lauksaimniekiem, kas piegādā primāros lauksaimniecības produktus skolām, gan pārtikas pārstrādes uzņēmumiem, kas nodrošina ēdināšanu izglītības iestādēs. Pārtikas pārstrādes uzņēmumu problēmas ar naudas plūsmu savukārt ietekmē arī lauksaimniekus kā primāro lauksaimniecības produktu piegādātājus;3) eksporta apstāšanās ietekmē pārtikas uzņēmumiem veidojas gatavās produkcijas uzkrājumi, tā palielinoties produktu uzglabāšanas izmaksām un vienlaikus zaudējot apgrozāmos līdzekļus nerealizētās produkcijas dēļ. Tas ietekmē arī lauksaimniekus, jo pārtikas uzņēmumi samazina produkcijas iepirkuma cenas vai nav spējīgi norēķināties par piegādātajiem primārajiem lauksaimniecības produktiem;4) ir apgrūtināti kravu pārvadājumi, tiek saņemti tirdzniecības partneru sadarbības atteikumi, un situācijai šādi turpinot attīstīties, tiks zaudētas eksporta iespējas, kas nozīmē gan finansiālas problēmas, gan ražošanas apjoma samazināšanos pārtikas pārstrādes un ražošanas uzņēmumiem. Tas, savukārt, izraisīs pieprasījuma samazināšanos pēc lauksaimniecības primārajiem produktiem (piena, gaļas, graudiem) un, līdz ar to, šo produktu iepirkuma cenu un apjoma samazināšanos no ražotājiem (lauksaimniekiem).5) prognozējams pirktspējas kritums, kas radīs pieprasījuma samazinājumu pēc produktiem ar augstu pievienoto vērtību, tāpēc kritīsies pārtikas pārstrādes uzņēmumu apgrozījums, kas negatīvi ietekmē arī lauksaimniekus.Tomēr ir būtiski, ka arī Covid-19 izplatības laikā lauksaimnieki spētu īstenot pasākumus, kas mazina dažādu citu risku ietekmi uz saimniecību. Ņemot vērā Covid-19 negatīvo ietekmi uz lauksaimniecības nozari, ir nepieciešams palielināt pieejamo finansējumu, kas paredzēts atbalstam par apdrošināšanas polišu iegādi. Tādējādi tiks mazināta citu risku negatīvā ietekme uz saimniecībām, kas it īpaši būtiski ir saimniecībām, kuras jau ir skārušas finansiālas grūtības dēļ Covid-19 uzliesmojuma. Tādēļ ir jānodrošina, lai atbalsts tiktu piešķirts pietiekošā apmērā un iespējami ātrāk pēc atbalsta iesnieguma iesniegšanas.Atbalstu tāpat kā līdz šim varēs saņemt ikviens pretendents, kas iegādājies atbilstošu apdrošināšanas polisi, jo saimniecība ir negatīvi ietekmējis Covid-19 uzliesmojums.Kopējais finansējums Lauku attīstības programmas 2014.–2020. gadam plānošanas periodā pasākuma “Riska pārvaldība” apakšpasākumā „Ražas, dzīvnieku un augu apdrošināšanas prēmija” 2020. gadā paredzēts:1) 5,5 milj. *euro* apmērā no Lauku attīstības programmas finansējuma;2) 5 milj. *euro* apmērā no valsts budžeta programmas “Līdzekļi neparedzētiem gadījumiem”, jo, ņemot vērā Covid-19 izplatību, valstī izsludināto ārkārtējo situāciju un to, ka arī daļai lauksaimnieku ir iespējamas problēmas ar finanšu līdzekļu pieejamību, ir jānodrošina atbalsta programmas nepārtrauktība.Lai pieejamais atbalsts tiktu izmantots pēc iespējas efektīvāk, ir nepieciešams precizēt atbalsta kritērijus un atbalstu piešķirt tikai par tām polisēm, kurām tas pašlaik ir visvairāk nepieciešams. Tāpat nepieciešams precizēt iesniegumu izskatīšanas termiņu. Noteikumu Nr. 492 3.1 punkts precizēts, paredzot, ka Lauku atbalsta dienests lēmumu par atbalsta piešķiršanu vai par atteikumu piešķirt atbalstu pieņem mēneša laikā pēc iesniegumu iesniegšanas, nevis triju mēnešu laikā, kā tas ir noteiks pašlaik.2020. gadā atbilstoši Latvijas Lauku attīstības programmas 2014.–2020.gadam uzraudzības komitejas (turpmāk – UK) 12.03.2020. lēmumam Nr. 9.3-18e/1/L/UK/2020 atbalsta pasākuma “Riska pārvaldība” apakšpasākumā „Ražas, dzīvnieku un augu apdrošināšanas prēmija” uz atbalstu nevar pretendēt, ja apdrošināšanas polise paredz segt zaudējumus par epizootiju (dzīvnieku infekcijas slimību, kurai raksturīga dzīvnieku masveida saslimšana un strauja izplatība un kura rada lielus sociālekonomiskos zaudējumus, ierobežo starptautisko tirdzniecību ar dzīvniekiem un dzīvnieku izcelsmes produkciju). Šāds lēmums pieņemts tāpēc, ka par zaudējumiem, ko rada epizootija, dzīvnieku īpašnieks ir tiesīgs pieteikties valsts kompensācijai, pamatojoties uz Veterinārmedicīnas likuma un Ministru kabineta 2005.gada 15.marta noteikumu Nr.177 “Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” nosacījumiem un finansējuma apmēru. Tādējādi valstij nav lietderīgi papildus paredzētajām kompensācijām piešķirt atbalstu arī par polisēm, kas paredz segt šāda veida zaudējumus. Tā kā nacionālajos normatīvajos aktos nav nosauktas tās slimības, kas ir uzskatāmas par epizootiju, noteikumu Nr.492 10.1. apakšpunktā noteikts, ka atbalsts nepienākas, ja polise paredz segt tos atbalsta pretendenta zaudējumus, kurus radījusi dzīvnieku slimība, kas minēta Eiropas Parlamenta un Padomes 2014. gada 15. maija Regulas (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK, (turpmāk – regula Nr. 652/2014) I pielikumā. Papildināts noteikumu Nr.492 13.punkts, nosakot, ka iesniegumu atbalsta saņemšanai iesniedz ne ātrāk kā apdrošināšanas polises spēkā stāšanās dienā, jo nav lietderīgi piešķirt atbalstu par polisēm, kas vēl nav stājušās spēkā.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc Lauku atbalsta dienesta datiem, uz atbalstu apdrošināšanas prēmiju daļējai izdevumu segšanai pretendē aptuveni 1675 lauksaimnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 500 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 500 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 5 500 000 | 5 000 000 | 0 | 0 | 0 | 0 | 0 |
| 2.1. valsts pamatbudžets | 5 500 00 | 5 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -5 000 000 | 0 | 0 | 0 | 0 | 0 |
| 3.1. valsts pamatbudžets | 0 | -5 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 5 000 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbalsts 5 500 000 *euro* apmērā 2020.gadā ir paredzēts Zemkopības ministrijas apakšprogrammā 65.08.00 “Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014-2020)”. Lai nodrošinātu lauku saimniecību riska pārvaldību (it īpaši ņemot vērā COVID-19 negatīvo ietekmi) un nepārtrauktu pāreju uz jauno 2021.–2027.gada plānošanas periodu, papildus nepieciešami 5 000 000 *euro*, kas plānoti no valsts budžeta programmas 02.00.00 “Līdzekļi neatredzētiem gadījumiem”.Kopējais finansējums atbalsta pasākumam “Ražas, dzīvnieku un augu apdrošināšana” 2020. gadā ir plānots 10 500 000 *euro* apmērā.2019. gadā atbalsta pasākumā “Ražas, dzīvnieku un augu apdrošināšana” tika izmantots finansējums 11 484 096 *euro* apjomā (5 841 927 *euro* par dzīvnieku apdrošināšanu un 5 642 168 *euro* par sējumu un stādījumu apdrošināšanu). Vadoties no 2019.gada rezultātiem, ir paredzams, ka pieejamais finansējums no ELFLA 5 500 000 *euro* apmērā 2020. gadā pietiks tikai sējumu apdrošināšanai vasaras sezonā (ar iespējamu atbalsta proporcionālu samazinājumu nepietiekoša finansējuma dēļ) un lauksaimniekiem nebūs iespēja 2020. gadā apdrošināt sējumus pārziemošanai 2020/2021.gada ziemā. Tāpat nepietiks finansējums lopkopības saimniecību apdrošināšanai pret slimībām 2020. gada rudens/ziemas periodā.Covid-19 ietekmē saimniecībās ir problēmas ar apgrozāmajiem līdzekļiem, un situācijā, kad nav pieejams pietiekams valsts atbalsts par apdrošināšanas polišu iegādi, daļa saimniecību varētu izvēlēties neiegādāties apdrošināšanas polises. Iestājoties kādam no riskiem, piemēram, nelabvēlīgu klimatisko apstākļu gadījumā, attiecīgā saimniecība cieš papildus zaudējumus, jo valsts kompensācija par riskiem, kurus iespējams apdrošināt, nav paredzēta.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
| 8. Cita informācija | Izdevumi ne vairāk kā 5 000 000 *euro* apmērā tiks segti no valsts budžeta programmas 02.00.00 „Līdzekļi neparedzētiem gadījumiem” atbilstoši faktiskajai nepieciešamībai. Nepieciešamo finansējumu Zemkopības ministrija pieprasīs normatīvajos aktos noteiktajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta, ievietojot noteikumu projektu publiskai apspriešanai Zemkopības ministrijas tīmekļvietnes www.zm.gov.lv sadaļā “Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts publiskai apspriešanai Zemkopības ministrijas tīmekļvietnes www.zm.gov.lv sadaļā “Sabiedriskā apspriešana” ievietots 2020. gada 11. martā. |
| 3. | Sabiedrības līdzdalības rezultāti | Sabiedriskās apspriešanas laikā komentāri par noteikumu projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta, pašreizējiem cilvēkresursiem pildot esošās funkcijas.Jaunas institūcijas netiek veidotas, un nav paredzēta esošo institūciju likvidācija vai reorganizācija.= |
| 3. | Cita informācija | Nav. |

Zemkopības ministrs K. Gerhards

Ingiļāvičute 67027661

Biruta.Ingilavicute@zm.gov.lv